Այս գրությունը մեծ արձագանք գտավ եւ երեկ քաղաքաշինության կոմիտեի նորանշանակ նախագահ Ավետիք Էլոյանը արձագանքեց դրան, առաջարկելով դադարեցնել արձանի տեղադրման շինարարական աշխատանքները, Ավետիք Էլոյանը մասնավորապես գրել էր․ «Անհրաժեշտ է ուշադրություն հրավիրել մի քանի կարևոր հանգամանքի. Նշված աշխատանքները, համաձայն ՀՀ օրենսդրության, անհրաժեշտ էր համաձայնեցնել այդ բնագավառում լիազոր մարմնի` ՀՀ մշակույթի նախարարության հետ, ինչը չի կատարվել, խախտելով «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին» ՀՀ օրենքի և ՀՀ կառավարության համապատասխան որոշման պահանջները: